
ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Καθορισμός των ορίων του αιγιαλού και δημιουργία ζώνης παραλίας στη 
θέση Παράκτια Περιοχή Κάστρου Ν. Ηλείας. 

ΠΟΛΕΟΔΟΜΙΑ 

ΑΠΟΦΑΣΕΙΣ 

Κατηγοριοποίηση, καθορισμός ορίων και όρων και περιορισμών δόμησης 
στους οικισμούς Κοινότητας Ραδοβιζίου και συνοικισμού Διχουνίου Ν. 
Ιωαννίνων. 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 92 (!) 

Καθορισμός των ορίων του αιγιαλού και δημιουργία ζώνης παραλίας στη θέση 
Παράκτια Περιοχή Κάστρου Ν. Ηλείας. 

Ο ΝΟΜΑΡΧΗΣ ΗΛΕΙΑΣ 

Έχοντας υπόψη: 

1. Τις διατάξεις των άρθρων 1 μέχρι και 7 του Α.Ν. 2344/1940 «περί αι- 
γιαλοϋ και παραλίας», όπως τροποποιήθηκαν και συμπληρώθηκαν με τις διατά¬ 
ξεις: α)Του άρθρου 13τουΝ. 1078/1980 και β) του άρθρου 23 του Ν. 1337/ 
1983. 

2. Τις διατάξεις της παρ. 9 του άρθρου 1 του Κεφαλαίου Β της 0.208/181/ 
26.4.1982 (ΦΕΚ 214/26.4.1982 τ.Β') κοινής απόφασης των Υπουργών 
Προεδρίας Κυβερνήσεως και Οικονομικών «Αναμόρφωση Συλλογικών Οργά¬ 
νων Γνωμοδοτικής και Αποφασιστικής Αρμοδιότητας του Υπουργείου Οικονο¬ 
μικών». 

3. Την από 18.10.89 έκθεση της «Επιτροπής καθορισμού των ορίων του αι- 
γιαλού και παραλίας και θέσεων αμμοληψίας», που καθόρισε τα όρια του αφα¬ 
λού και της παραλίας στην περιοχή Κάστρου Ν. Ηλείας και το από το Μάρτιο 
1987 με κλίμακα 1:500 τοπογραφικό διάγραμμα του τοπογράφου μηχανικού 
Παναγιώτη Μανιάτη που θεωρήθηκε την 24.3.1988 από τη Δ/νση Τεχνικών 
Υπηρεσιών της Νομαρχίας Ηλείας και συνοδεύει την έκθεση της προαναφερόμε- 
νης Επιτροπής. 

4. Τη σύμφωνη γνώμη του Γενικού Επιτελείου Ναυτικού, που διατυπώθηκε 
στο Φ 544.5/20/90 έγγραφό του. 

5. Τις διατάξεις του άρθρου 1 της παρ. 1 του Ν. 3200/1955 (ΦΕΚ 97/Α / 
1955) «περί διοικητικής άποκεντρώσεως» σε συνδυασμό με τις διατάξεις του 
από 28.6.1955 Β.Δ. «περί εξαιρέσεως από της κατά το άρθρον 1 παρ. 1 του Ν. 
3200/1955 αρμοδιότητος των Νομαρχών, αντικειμένων τινων αρμοδιότητος 
του Υπουργού Οικονομικών», του Β.Δ. 704/1970 και του άρθρου 1 παρ. 5 του 
Π.Δ. 71/25.2.1984, σχετικά με τη μεταβίβαση αρμοδιοτήτων του Υπουργού 
Οικονομικών στους Νομάρχες και στις περιφερειακές αρχές διανομαρχιακού 
επιπέδου, αποφασίζουμε: 

1. Επικυρώνουμε την από 18.10.1989 έκθεση της Επιτροπής 
καθορισμού των ορίων του αιγιαλού και παραλίας και θέσεων αμμοληψίας, κα¬ 
θώς και το από Μαρτίου 1987 τοπογραφικό διάγραμμα, που τη συνοδεύει, το 
οποίο συντάχθηκε από τον Μανιάτη Παναγιώτη, μηχανικό, με κλίμακα 1:500 
και θεωρήθηκε την 24.3.1988 από την Διεύθυνση Τεχνικών Υπηρεσιών της 
Νομαρχίας Ηλείας, επί του οποίου η πιο πάνω Επιτροπή, με κόκκινη γραμμή 
καθόρισε τα όρια του αιγιαλού, στη θέση Παράκτια Περιοχή Κάστρου Ν. Ηλείας 
και με κίτρινη γραμμή τα όρια της παραλίας στην ίδια θέση. 

2. Η παρούσα απόφαση μαζί με την έκθεση και το διάγραμμα, που προαναφέ- 


ραμε να δημοσιευθούν στην Εφημερίδα της Κυβερνήσεως σύμφωνα με τις δια¬ 
τάξεις του άρθρου 13 του Ν. 1078/1983. 

Πύργος, 27 Φεβρουάριου 1990 
Ο Νομάρχης 

ΘΕΟΔΩΡΟΣ ΚΑΡΑΜΠΕΛΑΣ 


ΕΚΘΕΣΗ 

Επιτροπής Καθορισμού των ορίων Αιγιαλού - Παραλίας και Παλ. Αιγιαλού 
(Άρθρο 74 Π.Δ. 636/77). 

Καθορισμός για πρώτη φορά των ορίων αιγιαλού κ.λπ. στην περιοχή «Παρα¬ 
λία Κάστρου» της Κοινότητας Κάστρου έμπροσθεν της ιδιοκτησίας Β. Κουρή 
του Διον. αρμοδιότητος Οικονομικής Εφορίας Λεχαινών. 

Σήμερα στις 18.10.1989 στα Λεχαινά Ηλείας οι υπογεγραμμένοι: 

1. Κουνετάς Ηλϊας Οικονομικός Έφορος Λεχαινών ως Πρόεδρος. 

2. Φλογέρας Βασίλειος, Λιμενάρχης Κυλλήνης, ως Μέλος. 

3. Μπούλιαρης Νικόλαος, Αγρόν. Τοπογρ. Μηχ/κός στην Δ.Τ.Υ.Ν. Ηλείας 
που ενεργεί κατ’ εντολή και εξουσιοδότηση του Δ.Τ.Υ.Ν. Ηλείας, Σωτηρίου 
Στεφανάτου, οι οποίοι αποτελούμε την επιτροπή καθορισμού των ορίων του αι- 
γιαλού κ.λπ. σύμφωνα με το άρθρο 74 του Π.Δ. 636/77 και την αριθ. 
ΙΓ. 16400/5.11.1979 απόφαση του Νομάρχη Ηλείας (Π.Δ. 636/77, άρθρο 
63 παρ. 1) πήγαμε επί τόπου στην παράκτια περιοχή στις 18.10.1989 και 
αφού λάβαμε υπόψη: 

1. Το τοπογραφικό διάγραμμα που συντάχθηκε από τον Παναγιώτη Μα¬ 
νιάτη τοπογράφο Μηχ/κό τον Μάρτιο του 1987 σε κλίμακα 1:500 και το οποίο 
ελέγχθηκε από τον Μιχάλη Καλογερόπουλο Τοπογράφο Μηχ/νικό της 
Δ.Τ.Υ.Ν. Ηλείας την 24.3.1988 και θεωρήθηκε από τον Δ.Τ.Υ.Ν. Ηλείας Σω¬ 
τήρη Στεφανάτο στις 24.3.1988, όπως ορίζει το άρθρο 20 του Ν. 719/77. 

2. Τις διατάξεις του Α.Ν. 2344/40 όπως τροποποιήθηκε και ισχύει σήμερα 
καθώς και την δικαστηριακή και διοικητική νομολογία. 

3. Τις διατάξεις του οικισμού Νόμου 1337/83. 

4. Την αυτοψία που διενέργησε η αρμοδία κατά νόμο επιτροπή μαζί με αρμο¬ 
δίους τεχνικούς της υδρογραφικής υπηρεσίας στις 15.2.1989 στην υπόψη πα¬ 
ράκτια περιοχή, έμπροσθεν της ιδιοκτησίας Βασ. Κουρή. 

5. Το Φ. 544.5/1 30/89/Α2/ Τμήμα ΐνβ/ΓΕΝ/22.3.1989 έγγραφο του 
Γενικού Επιτελείου Ναυτικού με το όποιο προτείνει διόρθωση της γραμμής του 
παλαιού αιγιαλού σύμφωνα με την υπόδειξη στο τοπογραφικό που το συνοδεύει, 
αποφασίζουμε: 

Καθορίζουμε στο παρακάτω τοπογραφικό διάγραμμα: 

α) Με κόκκινη γραμμή την οριογραμμή αιγιαλού σημειουμένη με τα γράμ¬ 
ματα ΚΙ, Κ2, Κ3, ...Κ9, Κ10, Κ11. 

β) Με κίτρινη γραμμή την οριογραμμή παραλίας σημειουμένη με τα γράμ¬ 
ματα Κ1\ Κ2’, Κ3'...Κ9', Κ10\ Κ11\ 

γ) Με μπλέ γραμμή την οριογραμμή παλαιού αιγιαλού σημειουμένη με τα 
γράμματα Κ0", ΚΙ”, Κ2 ’, Κ3 , Κ4 , Κ5 , Κ6 , Κ7 , Κ8 . 

Τίθεται ζώνη παραλίας 10,0 μέτρα επειδή δεν εξυπηρετούνται οι σκοποί της 
παρ. 1 του άρθρου 7 του Α.Ν. 2344/40. 

Η χάραξη αιγιαλού - παραλίας και παλαιού αιγιαλού γίνεται για πρώτη 
φορά. 

Η Επιτροπή 

Ο Πρόεδρος 
ΗΛΙΑΣ ΚΟΥΝΕΤΑΣ 
Όικον. Έφορος Λεχαινών 
Τα Μέλη 

ΦΛΟΓΕΡΑΣ ΒΑΣΙΛΕΙΟΣ ΝΙΚΟΛΑΟΣ ΜΠΟΥΛΙΑΡΗΣ 

Λιμενάρχης Κυλλήνης Αγρ. Τοπ. Μηχ/κός 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 336/89 (2) 

Κατηγοριοποΐηση, καθορισμός ορίων και όρων και περιορισμών δόμη¬ 
σης στους οικισμούς Κοινότητας Ραδοβιζίου και συνοικισμού Διχου- 

νίου Ν. Ιωαννίνων. 

Ο ΝΟΜΑΡΧΗΣ ΙΩΑΝΝΙΝΩΝ 
Έχοντας υπόψη: 

1) Τις διατάξεις του Π.Δ/τος 24.4.85 ΦΕΚ 131 Δ’ «περί τρόπου 
καθορισμού ορίων οικισμών της χώρας μέχρι 2.000 κατ. κατηγορίες 
αυτών και καθορισμού όρων και περιορισμών δόμησης και όπως τροπο¬ 
ποιήθηκαν από το Π.Δ/γμα 14.2.87 ΦΕΚ 133Δ'. 

2) Τις προτάσεις των ιδιωτών μελετητών Μηχ/κών στους οποίους 
ανατέθηκε σχετική μελέτη στα πλαίσια του προγράμματος Ανοικτών 
Πόλεων που αφορούν την κατηγοριοποΐηση και τον προσδιορισμό ορίων 
των οικισμών Ραδοβιζίου και Διχουνίου. 

3) Τα δελτία αρχιτεκτονικής αναγνώρισης που συμπληρώθηκαν από 
τους προαναφερόμενους μελετητές κατά τις υποδείξεις των σχετικών 
προδιαγραφών του Τπ. Π.Ε.ΧΩ.Δ.Ε. 

4) Τα πληθυσμιακά στοιχεία της τελευταίας απογραφής του Κράτους 
της ΕΣΤΕ. 

5) Την υπ’ αριθ. 29/1987 απόφαση του Κοινοτικού Συμβουλίου Ρα¬ 
δοβιζίου. 

6) Την γνωμοδότηση του Δασαρχείου Ιωαννίνων για τις περιοχές 
που πρέπει να εξαιρεθούν των ορίων των οικισμών σαν δάση και δασικές 
εκτάσεις όπως διατυπώθηκαν με το υπ’ αριθ. 247/89 έγγραφό του. 

7) Την υπ’ αριθ. 7/13.4.89 γνωμοδότηση του ΣΧΟΠ του Νομού. 

8) Τις διατάξεις του Α.Ν. 314/68 και του άρθρου 9 του Ν.Δ/τος 
17.7.23 «περί αρμοδιότητας επιβολής όρων δόμησης κλπ.». 

9) Την Γ46/15883/1903/3.2.88.απόφαση Τπ. ΠΕ.ΧΩ.Δ.Ε. για 
κατάργηση της δημοσίευσης διαγραμμάτων σε ΦΕΚ, αποφασίζουμε: 

1) Κατατάσσουμε τους οικισμούς του θέματος στις κατηγορίες: 

α) Ραδοβίζι: Συνεκτικός, στάσιμος, μεσαίος, αδιάφορος και ούτε πε- 
ριαστικός - παραλιακός - τουριστικός. 

β) Διχούνιο: Μικρός, διάσπαρτος, αδιάφορος, φθίνων και ούτε περια- 
στικός - παραλιακός - τουριστικός. 

2) Καθορίζουμε τα όρια των οικισμών του θέματος όπως αυτά φαίνο¬ 
νται στα συνοδευτικά της παρούσας σχεδιαγράμματα σε κλ. περίπου 
1:5000 που αποτελούν αναπόσπαστα μέρη της απόφασης αυτής και συ¬ 
ντάχθηκαν βάσει στοιχείων χαρτών και επί τόπου ελέγχου. 

3) Καθορίζουμε τους ακόλουθους Γενικούς και Ειδικούς όρους και 
περιορισμούς δόμησης: 

Α. Γενικοί όροι δόμησης: 

1. Εντός των ορίων των οικισμών ισχύουν οι γενικοί όροι δόμησης 


που προβλέπονται από τα Π.Δ/γματα 24.4.85 ΦΕΚ 181 Δ’ και 
14.2.87 ΦΕΚ 133Δ’. 

α. Για τους οικισμούς του θέματος 

αρτιότητα γηπέδου 300,0 τ.μ. για τα γήπεδα που βρίσκονται στο συ¬ 
νεκτικό τμήμα και 700,0 τ.μ. για τα γήπεδα που βρίσκονται πέρα από 
το συνεκτικό τμήμα και μέσα στα όρια των παραπάνω οικισμών. 

2. Κατά παρέκκλιση εντός των ορίων των οικισμών θεωρούνται άρ¬ 
τια τα γήπεδα με όποιο εμβαδόν είχαν στις 3.5.85 ημέρα δημοσίευσής 
του από 24.4.85 Π.Δ/τος ΦΕΚ 181 Δ’. 

3. Καθορίζουμε οικοδομική γραμμή σε απόσταση 10,0 μ. από τον 
άξονα της επαρχιακής οδού για τα οικόπεδα που βρίσκονται πέρα από 
το συνεκτικό τμήμα και μέσα στα όρια του οικισμού. 

Β. Ειδικοί όροι δόμησης. 

Για τον οικισμό του θέματος καθορίζουμε τους ειδικούς όρους δόμη¬ 
σης που αναγράφονται στην καρτέλλα που συνοδεύει την παρούσα με τη 
διευκρίνιση ότι είναι υποχρεωτικοί οι όροι που αναφέρονται στην: 

α) Κάλυψη οικοδομής με στέγη από κεραμίδια ή πλάκες με μέγιστη 
κλίση 50% και μέγιστη προεξοχή 0,8μ. 

β) Κάλυψη ανοικτού εξώστη με τα ίδια στοιχεία της στέγης και το 
μήκος του εξώστη να μην επεκτείνεται σε όλο το μήκος της αντίστοιχης 
όψης του κτιρίου. 

Τα υπόλοιπα στοιχεία της καρτέλλας είναι δυνητικά για τον ιδιο¬ 
κτήτη ή τον μελετητή. 

4. Πριν από οποιαδήποτε κατάτμηση οικοπέδων εντός των ορίων 
των οικισμών θα πρέπει να θεωρείται το σχετικό τοπογραφικό διά¬ 
γραμμα από το ΤΠ και ΠΕ Ν. Ιωαννίνων ώστε να εξασφαλίζεται: 

α) Η συνέχεια των υπαρχόντων κοινοχρήστων χώρων και η δημιουρ¬ 
γία νέων, σύμφωνα με τα οριζόμενα στις διατάξεις της παρ. 1 του άρ¬ 
θρου 6 του Π.Δ/τος 24.4.85 ΦΕΚ 131 Δ' και του Π.Δ/τος 14.2.87 
ΦΕΚ 133Δ' και 

β) να εξασφαλίζεται οπωσδήποτε η συνέχεια των υφισταμένων ή 
εγκεκριμένων δρόμων των οικισμών. Κατά τα λοιπά ισχύουν τα οριζό¬ 
μενα στα Π.Δ/γματα της 24.4.85 ΦΕΚ 181 Δ’ και της 14.2.87 ΦΕΚ 
133 Δ'. 

5. Τό σχεδιάγραμμα οριοθέτησης κλίμακας περίπου 1:5000 που συ¬ 
νοδεύει την παρούσα απόφαση αναρτάται ταυτόχρονα με την υπογραφή 
στον πίνακα ανακοινώσεων του Τμ. Πολ. και Πολ. Εφ. Νομ. Ιωαννί¬ 
νων. 

Η παρούσα απόφαση με την καρτέλλα ειδικών όρων δόμησης που τη 
συνοδεύουν να δημοσιευθεί στην Εφημερίδα, της Κυβερνήσεως. 

Ιωάννινα, 19 Φεβρουάριου 1990 
Ο Νομάρχης 

ΙΩΑΝΝΗΣ ΚΑΛΟΓΕΙΤΟΝΑΣ 

